CELEX: 31992R1533
Language: hr
Date: 1992-06-12 00:00:00
Title: Uredba Komisije (EEZ) br. 1533/92 od 12. lipnja 1992. o razvrstavanju određene robe u kombiniranu nomenklaturu

02/Sv. 2
               
               
                  HR
               
               
                  Službeni list Europske unije
               
               
                  103
               
            31992R1533
      
                  L 162/5
               
               
                  SLUŽBENI LIST EUROPSKE UNIJE
               
            UREDBA KOMISIJE (EEZ) br. 1533/92
      od 12. lipnja 1992.
      o razvrstavanju određene robe u kombiniranu nomenklaturu
      KOMISIJA EUROPSKIH ZAJEDNICA,
      uzimajući u obzir Ugovor o osnivanju Europske ekonomske zajednice,
      uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom Komisije (EEZ) br. 1039/92 (2), a posebno njezin članak 9.,
      budući da je zbog osiguravanja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
      budući da su Uredbom (EEZ) br. 2658/87 utvrđena opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom;
      budući da je u skladu s navedenim općim pravilima robu iz stupca 1. tablice iz Priloga ovoj Uredbi potrebno razvrstati pod odgovarajuće oznake KN iz stupca 2., a na temelju razloga navedenih u stupcu 3.;
      budući da je primjereno da u skladu s odredbama članka 6. Uredbe Komisije (EEZ) br. 3896/90 (3) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koji nisu u skladu s pravima utvrđenima ovom Uredbom, i to tijekom razdoblja od tri mjeseca ako je obvezujući ugovor zaključen kako je predviđeno člankom 14. stavkom 3. točkama (a) ili (b) Uredbe Komisije (EEZ) br. 1715/90 (4);
      budući da su mjere predviđene ovom Uredbom u skladu s mišljenjem Odbora za nomenklaturu u vezi s proizvodima br. 1., 2., 3., 4. i 5. iz tablice u Prilogu;
      budući da Odbor za nomenklaturu nije dostavio mišljenje u roku koji je odredio njegov predsjednik, a u vezi s proizvodom br. 6. iz tablice u Prilogu,
      DONIJELA JE OVU UREDBU:
      Članak 1.
      Roba iz stupca 1. tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2. te tablice.
      Članak 2.
      Korisnik može u skladu s odredbama članka 6. Uredbe (EEZ) br. 3796/90 nastaviti navoditi obvezujuće tarifne informacije koje izdaju carinska tijela država članica, a koje nisu u skladu s pravima utvrđenima ovom Uredbom, tijekom razdoblja od tri mjeseca ako je obvezujući ugovor zaključen kako je utvrđeno člankom 14. stavkom 3. točkama (a) ili (b) Uredbe (EEZ) br. 1715/90.
      Članak 3.
      Ova Uredba stupa na snagu dvadeset prvog dana od dana objave u Službenom listu Europskih zajednica.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 12. lipnja 1992.
         
            
               Za Komisiju
            
            Christiane SCRIVENER
            
               Članica Komisije
            
         
      
      
         (1)  SL L 256, 7.9.1987., str. 1.
      
         (2)  SL L 110, 28.4.1992., str. 42.
      
         (3)  SL L 365, 28.12.1990., str. 17.
      
         (4)  SL L 160, 26.6.1990., str. 1.
      PRILOG
      
                  Naziv robe
               
               
                  Razvrstavanje (oznaka KN)
               
               
                  Razlozi
               
            
                  1.
               
               
                  2.
               
               
                  3.
               
            
                  
                              1.
                           
                           
                              Blijedi žuti prah, s okusom mlijeka u prahu, koji ima sljedeća analitička obilježja (maseni udjel):
                              
                                 
                                                Mliječna mast
                                             
                                             
                                                11,4
                                             
                                          
                                                Mliječna suha tvar niskog sadržaja masti
                                             
                                             
                                                85,9
                                             
                                          
                                                Voda
                                             
                                             
                                                2,7
                                             
                                          
                                                Bjelančevine (N × 6,38)
                                             
                                             
                                                30,6
                                             
                                          
                                                Laktoza
                                             
                                             
                                                42,9
                                             
                                          
                                                Fosfolipidi (P × 26) (kao postotak sadržaja masti)
                                             
                                             
                                                17
                                             
                                          
                              Proizvod se prodaje pod nazivom „slatka sirutka u prahu obogaćena mliječnim mastima”.
                           
                        
               
                  0403 90 13
               
               
                  Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature i tekstom oznaka KN 0403, 0403 90 i 0403 90 13.
                  Isključuje se razvrstavanje proizvoda pod tarifne brojeve 0402 i 0404 jer na temelju analitičkih obilježja (posebno udjela fosfolipida) proizvod ima obilježja sirutke u prahu.
               
            
                  
                              2.
                           
                           
                              Kuhani pripravak od svinjskog mesa koji se sastoji od ružičaste/smeđe mesne mase koja sadrži komade mesa veličine do 6 cm, komade masti i želatinu.
                              Sadržaj mesa i masti, izmjeren u skladu s Uredbom (EEZ) br. 226/89, prelazi 80 % mase.
                              Na temelju veličine i obilježja mišićnoga tkiva nije moguće utvrditi dolaze li komadi mesa s butova, plećki, leđa ili vrata domaće svinje.
                              Pripravak se pakira u konzerve neto-mase manje od 500 grama.
                           
                        
               
                  1602 49 19
               
               
                  Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature, dodatnom napomenom 2. poglavlja 16. i tekstom oznaka KN 1602, 1602 49 i 1602 49 19.
               
            
                  
                              3.
                           
                           
                              Hrana u obliku vode u emulziji mliječne masti koja se sastoji od:
                              
                                 
                                                
                                                            —
                                                         
                                                         
                                                            mliječnih masti
                                                         
                                                      
                                             
                                                38,5 %
                                             
                                          
                                                
                                                            —
                                                         
                                                         
                                                            vode
                                                         
                                                      
                                             
                                                52,4 %
                                             
                                          
                                                
                                                            —
                                                         
                                                         
                                                            natrijevog kazeinata
                                                         
                                                      
                                             
                                                5,0 %
                                             
                                          
                                                
                                                            —
                                                         
                                                         
                                                            želatine
                                                         
                                                      
                                             
                                                2,0 %
                                             
                                          
                                                
                                                            —
                                                         
                                                         
                                                            soli
                                                         
                                                      
                                             
                                                1,5 %
                                             
                                          
                                                
                                                            —
                                                         
                                                         
                                                            emulgatora
                                                         
                                                      
                                             
                                                0,6 %
                                             
                                          
                              Proizvod, koji po čvrstoći, boji, izgledu i okusu sliči maslacu, koristi se kao namaz s niskim sadržajem masti.
                           
                        
               
                  2106 90 99
               
               
                  Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature i tekstom oznaka KN 2106, 2106 90 i 2106 90 99.
                  S obzirom na smanjenje udjela mliječnih masti i prisutnost tvari koje nisu prirodne sastavnice mlijeka, pripravak se ne može smatrati proizvodom oznake KN 0405 00 10.
               
            
                  
                              4.
                           
                           
                              Pripravak koji se uglavnom sastoji od smjese od oko 60 % masenog udjela heksakalcijevog trinatrijevog pentakisa (ortofosfata), i oko 40 % masenog udjela trikalcijevog bis (ortofosfata), a koristi se u hrani za životinje.
                           
                        
               
                  2309 90 99
               
               
                  Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature i tekstom oznaka KN 2309, 2309 90 i 2309 90 99 (vidjeti također napomene za pojašnjenje Harmoniziranog sustava za tarifni broj 23.09, dio II.C).
                  Ovaj proizvod ne odgovara opisu iz napomene 3.A poglavlja 31.
               
            
                  
                              5.
                           
                           
                              Primidon (INN)
                           
                        
               
                  2933 79 00
               
               
                  Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature, napomenom 3. poglavlja 29. i tekstom oznaka KN 2933 i 2933 79 00.
                  Ovaj je proizvod potrebno svrstati kao laktam.
               
            
                  
                              6.
                           
                           
                              Kruti ekstrakt ostatka netopiv u alifatskim otapalima i dobiven tijekom ekstrakcije smole iz drveta, koji ima sljedeća obilježja:
                              
                                          —
                                       
                                       
                                          maseni udjel kiseline smole ne veći od 30 %,
                                       
                                    
                                          —
                                       
                                       
                                          kiselinski broj ne veći od 110, i
                                       
                                    
                                          —
                                       
                                       
                                          talište ne manje od 100 °C.
                                       
                                    
                        
               
                  3823 90 98
               
               
                  Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature i tekstom oznaka KN 3823, 3823 90 i 3823 90 98.